**Αθήνα:** 23.12.2024

**Αρ. Πρωτ.:** 1275

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Άτομα με αναπηρία δικαιούχοι επιδόματος αναπηρίας από τον ΟΠΕΚΑ εξαιρούνται από τη δωρεάν μετακίνηση!**

Με επιστολή της στους προέδρους ΟΑΣΑ και ΟΑΣΘ η ΕΣΑμεΑ ζητά την άμεση δρομολόγηση ενεργειών ώστε τα άτομα με αναπηρία, χρόνιες ή σπάνιες παθήσεις που λαμβάνουν επίδομα αναπηρίας από τον ΟΠΕΚΑ να συμπεριληφθούν στους δικαιούχους δωρεάν μετακίνησης, όπως προβλέπεται στην νομοθεσία. *Οι επιστολές επισυνάπτονται.*

Σύμφωνα με τους παραπάνω οργανισμούς, δικαιούχοι Μετακίνησης με Πλήρη ή Μερική Απαλλαγή από την Καταβολή Κομίστρου και συγκεκριμένα Ελεύθερης -Δωρεάν Μετακίνησης είναι μεταξύ άλλων, «Άτομα με Αναπηρία (ΑμεΑ) με παθολογοανατόμο ποσοστό αναπηρίας >67%». Ωστόσο, στην κατηγορία των δικαιούχων με αναπηρία δεν περιλαμβάνονται τα άτομα με αναπηρία ή και χρόνιες/σπάνιες παθήσεις που λαμβάνουν οικονομική ενίσχυση από τον ΟΠΕΚΑ, παρά το γεγονός ότι συμπεριλαμβάνονται βάσει νομοθεσίας τους δικαιούχους.

Στη βάση των επιταγών του Συντάγματος αλλά και της Διεθνούς Σύμβασης του Οργανισμού των Ηνωμένων Εθνών για τα Δικαιώματα των Ατόμων με Αναπηρίες, τα άτομα με αναπηρία πρέπει να απολαμβάνουν πλήρως και ισότιμα όλα τα δικαιώματα και τις θεμελιώδεις ελευθερίες τους και να τυγχάνουν το σεβασμό της εγγενούς αξιοπρέπειάς τους. Οι συνθήκες διαβίωσής τους πρέπει να προστατεύουν και να προάγουν την εξασφάλιση του δικαιώματος αυτού, χωρίς διακρίσεις βάσει της αναπηρίας. **Η προστασία της σωματικής, ψυχικής και κοινωνικής υγείας αποτελεί αναφαίρετο δικαίωμα των ατόμων με αναπηρία και πρέπει να απολαμβάνεται σε ίση βάση με τους άλλους.**

*Η ΕΣΑμεΑ λειτουργεί την Υπηρεσία* ***«Διεκδικούμε Μαζί»*** *παρέχοντας καθημερινά πληροφορίες, υποστήριξη και ενδυνάμωση, συμπεριλαμβανομένου του σχεδιασμού εξατομικευμένης παρέμβασης από κοινού με τον κάθε ενδιαφερόμενο. Τα άτομα με αναπηρία, χρόνιες/ σπάνιες παθήσεις καλούνται να επικοινωνούν για κάθε ζήτημα που τους αφορά (email* *esaea@otenet.gr* *, τηλέφωνο 2109949837, ώρες 9-2.30 Δευτέρα έως Παρασκευή).*

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |